section_heading: Životopis
paragraph_text: Za njegova upravljanja biskupijom neki su pravoslavni monasi izražavali želju za sjedinjenje s Rimom. Sam je biskup Primović istima pisao pisma preporuke s kojima bi išli u Rim priznati papin primat te su se iz Rim vraćali s raznim darovima. Kasnije je Propaganda na osnovu Primovićeva pisma zabranila dolaske istih u Rim prepoznajući u njima prijetvornost pišući kako „njima nije do sjedinjenja, nego do novca i darova koje kasnije upotrebljavaju protiv katolika”. Godine 1673. navodi kako je iguman Grigorije u Zavali položio ispovijest vjere u njegove ruke te potpisao sjedinjenje u svoje ime i u ime svih kaluđera.